張頤 (天順進士)

張頤（）《國朝獻徵錄》卷五一：張頤字養正其先直隷江都縣人後占藉山西太原衞天順四年進士改翰林院庶吉士授檢討陞修撰擢都察院右僉都御史巡撫宣府時太監汪直北征頤曲意謟事遂以軍功轉左尋陞工部右侍郎成化癸卯被劾致仕弘治十三年八月卒賜祭葬如例頤本有才氣而急功名平居持論侃侃恒出人右在翰林其榮進自有素定顧求自試用于外既而患失心勝遂不能堅其節士論頗薄之亦惜之云，字養正，山西太原左衛官籍，直隸江都縣人，明朝政治人物。進士出身。十月二十三日生。

生平
占藉山西太原左衛，景泰七年（1456年）丙子山西鄉試第五名。天順四年（1460年）庚辰科會試第五十九名，殿試登進士第三甲第九十四名。改翰林院庶吉士，六年九月授本院检讨，丁憂歸，天順八年（1464年）八月以纂修《英宗实录》夺情起復，召驰驿赴京，成化四年（1468年）九月上言八事。十一年四月升修撰，十四年二月侍皇太子朱祐樘講讀，五月擢都察院右佥都御史、巡抚宣府。时太监汪直北征，张颐曲意谄事，十六年三月遂以军功转左佥都御史，七月升工部右侍郎，十七年十一月督修大德显灵宫。成化十九年癸卯（1483年）被劾致仕，弘治十三年（1500年）八月十日卒，年六十六，赐祭葬如例。《山西省艺术博物馆馆藏碑志集萃》慎節老人墓誌自撰：張姓，頤名，養正其字，慎節生其號也。其先維揚人也，先大父都指揮府君鑑，以軍功陞山西都司，遂居于太原。太母李氏，封淑人。先考指揮同知府君玉，贈都指揮僉事。先妣魏氏，贈淑人。予年二十，遊於郡庠，中景泰七年丙子鄉試，中天順四年庚辰進士，入翰林為庶吉士，陞檢討。丁內外艱，服除，檢討陞修撰。成化十三年，陞都察院右僉都御史，巡撫宣府。未幾，陞左僉都御史。成化十六年，陞工部右侍郎。十九年，致仕，在家閑居者一十八年。生于宣德十年乙卯十月廿三日，沒于弘治十三年八月十日，得年六十有六。娶尚氏，封孺人，先十六年卒。男子六人：長永齡，娶王氏；次延齡，娶江氏；次昌齡，聘袁氏；次夢齡，聘王氏；次慶齡，聘李氏；次元齡。女四：長聘都指揮於瑢之子恕；次在室；次聘前衛指揮李寬之子玠；次在室，皆側室甘氏、周氏、董氏所生也。孫女三，永齡、延齡所生也。予書生也，不賢不愚，不清不濁，一介寒儒。官至三品，不為賤矣；位至六部，不為卑矣；年踰六望七，不為夭矣。將于弘治十三年十月四日，附葬先大父、先考墓傍，所謂首丘之意得矣，又何害焉？書此數語，勒之墓中，以示我後人。

家族
曾祖張義，曾任密雲後衛千戶。祖父張鑑，曾任山西都指揮僉事。父亲張玉，山西太原左衛指揮同知。母魏氏。重慶下。兄泰。弟謙、晋、鼎。娶尚氏《天一阁藏明代科举录选刊·登科录》（ 《天顺四年进士登科录》）。

子六人：長永齡，娶王氏；次延齡，娶江氏；次昌齡，聘袁氏；次夢齡，聘王氏；次慶齡，聘李氏；次元齡。

参考

王艺然，《慎节老人墓志》初探，《黑龙江史志》，2021年7期

Category:张姓
Category:太原人
Category:明朝庶吉士
Category:明朝翰林院检讨
Category:明朝翰林院修撰
Category:明朝宣府巡抚
Category:明朝工部右侍郎
Category:景泰七年丙子科山西鄉試舉人